Downloaded from YTS.BZ
Filem ini mengandungi gambaran penderaan seksual kanak-kanak bawah umur
Official YIFY movies site: YTS.BZ
yang mungkin mengganggu penonton.
PADA TAHUN 2002, ELIZABETH SMART BERUSIA 14 TAHUN
DICULIK DARI BILIKNYA KETIKA TIDUR
SATU-SATUNYA SAKSI IALAH ADIKNYA YANG BERUSIA 9 TAHUN, MARY KATHERINE
Jika Elizabeth mendengar sekarang, apa kamu mahu cakap, Mary Katherine?
Saya rindu dia dan saya nak dia tahu seluruh keluarga sayang dia.
Saya tertanya-tanya, kenapa orang culik Elizabeth?
Saya sembilan tahun semasa Elizabeth diculik.
Saya rindu kakak saya.
Dia kawan baik saya.
ADIK ELIZABETH
Saya rasa awak tanya saya jika saya sudah menerimanya?
Saya masih bergelut hingga sekarang.
5 JUN 2002
Pada malam itu, saya dan Elizabeth berdoa bersama
dan kami tidur.
Kemudian yang saya ingat,
ada lelaki di bilik tidur saya
yang beritahu Elizabeth dia akan dibunuh jika dia menjerit.
Saya jadi kaku.
Saya tak percaya ia sedang berlaku.
Akhirnya saya beranikan diri
untuk beritahu ibu bapa saya yang Elizabeth sudah tiada.
Ada lelaki datang dan culik dia.
Mimpi ngeri setiap ibu bapa.
Remaja Utah berusia 14 tahun
diculik dari biliknya ketika keluarganya tidur.
Bagaimana ia boleh berlaku di biliknya sendiri dalam komuniti mewah?
Di manakah Elizabeth Smart?
Kes ini menarik perhatian negara.
Pihak berkuasa melancarkan pencarian di seluruh negara.
Ia ada semua elemen filem Hollywood.
Kejutan aneh dan membingungkan malam ini.
Polis meneruskan tumpuan kepada ahli keluarganya.
Pihak berkuasa tak percaya kami bercakap benar.
Keluarga kami takkan serah saja kepada pihak berkuasa.
Ada seseorang di luar sana yang tahu sesuatu.
Saya dapat rasa dengan yakin bahawa Elizabeth masih di luar sana.
Saya perlu cari anak saya.
Kalau saya mahu cuba bebaskan diri, saya perlu pasti ia akan berjaya.
Saya akan buat apa saja
untuk lari.
Sebagai ayah, tugas kita adalah untuk melindungi anak kita
dan elakkan mereka daripada bahaya.
Tapi tidak, saya tak elakkan dia daripada bahaya.
Ia bermain dalam fikiran saya, berulang-ulang kali.
Saya ingat pada pukul 3.58,
Mary Katherine masuk ke bilik dan cakap ada orang culik Elizabeth.
Saya fikir, "Kamu cuma mimpi ngeri.
Elizabeth mesti ada di dalam rumah."
Tapi apabila kami periksa setiap bilik, kami jadi semakin risau.
Di dapur, saya nampak kasa dawai dipotong.
Tingkap terbuka luas.
Isteri saya menjerit, "Telefon 911!"
Pada 5 Jun, awal pagi,
alat kelui saya berbunyi.
Ada kes penculikan remaja perempuan
di Federal Heights.
Penculikan seorang kanak-kanak dari bilik tidur mereka
sangat jarang berlaku.
Jadi, saya tahu saya perlu bergegas ke sana.
Saya pergi ke tempat kejadian. Kapten saya beri taklimat.
Elizabeth Smart seorang remaja berusia 14 tahun
yang terlibat dalam muzik dan aktif di gerejanya.
Keluarganya kata dia diculik dari bilik tidur
pada tengah malam.
Tingkap terbuka.
Kasa dawai dipotong.
Kemudian di luar, ada orang letak kerusi berdekatan dinding.
Tanggapan awal saya, ini bukan kes yang akan berlarutan.
Kita akan dapat jawapan dalam 48 jam.
Saya salah.
Pada kira-kira pukul dua pagi tadi, berlaku kes penculikan
dari sebuah rumah di Federal Heights.
Berita ini menimbulkan ketakutan.
Dari Salt Lake City, saya Nicea DeGering, 7 News.
Saya ingat laporan pertama saya.
"Budak perempuan hilang di Federal Heights
selepas diculik dari bilik tidur pada tengah malam."
Saya terkejut dengan kata-kata yang keluar dari mulut saya itu.
Federal Heights ialah salah satu kawasan paling mewah di Salt Lake City.
Rumah-rumahnya indah.
Gereja Mormon berkait rapat dalam komunitinya.
Anda tak sangka ada jenayah berlaku di sini.
Saya terfikir, adakah ini penculikan sebenar?
Saya dapat panggilan dan Ed kata, "Tolong datang dan bantu abang."
Saya ingat berjalan memasuki pintu depan.
Ed datang dan peluk saya.
Hatinya hancur dan dia tak dapat kawal perasaan.
Elizabeth, kalau kamu di luar sana,
kami sedang buat semua yang termampu untuk cari kamu.
Kami sayang kamu.
Kami mahu kamu pulang dengan selamat.
Ibu Elizabeth, Lois,
berada di bilik depan dikelilingi keluarga dan kawan-kawan.
Ia sangat menyayat hati
melihat dia mengerang dan menangis.
"Mana anak saya?"
8 JAM SEJAK PENCULIKAN
Dari awal, kami sediakan bilik telefon untuk menerima tip.
Kami terima lebih kurang 40,000 maklumat daripada orang awam.
Jadi, beratus-ratus penyiasat dipanggil untuk membentuk pasukan.
Tak perlulah susah-susah nak gayakan saya,
takkan membantu pun.
Kami pergi ke sekolahnya untuk jumpa kawan-kawan Elizabeth.
Siasatan kami mendapati tiada teman lelaki,
tiada pergaulan mencurigakan atau dadah.
Elizabeth Smart cuma remaja Mormon berusia 14 tahun yang biasa,
hidup normal di kejiranan yang baik.
Semua orang kenal Elizabeth di kawasan itu.
Pada pukul 4.30, komuniti di situ sudah memulakan pencarian.
Ada sesiapa tahu CPR atau panjat batu?
Komuniti kami sangat kukuh,
jadi semua orang sanggup tinggalkan apa yang mereka buat dan mencari.
Kenapa bantu mencari?
Saya sayang Ed dan Lois, mereka keluarga yang hebat.
Suami saya yang kacak.
SUARA LOIS SMART
Rumah kami terletak di atas bukit.
Kegembiraan dan kebahagiaan kami.
Saya, Lois dan keluarga kami sudah lapan tahun tinggal di sana.
Kami ada enam orang anak. Empat lelaki, dua perempuan.
Hai, mak.
Hai, Elizabeth.
Elizabeth anak perempuan sulung kami.
Dia suka bersaing, terutamanya dengan adik-beradik lelakinya.
Dia memiliki semangat yang sangat kuat dalam dirinya sejak dulu.
HARI KE-2
Pemburuan di seluruh negara bermula hari ini, Khamis, 6 Jun.
Pencarian diteruskan untuk remaja Utah yang diculik, Elizabeth Smart.
Seorang remaja diculik dari tempat yang paling selamat untuknya.
Polis Salt Lake City mengumumkan ganjaran.
Suku juta dolar jika Elizabeth pulang dengan selamat.
Respons media sangat luar biasa.
CBS News, Salt Lake City.
- Fox News. - NBC News.
Jadi, ada tekanan terhadap jabatan polis
untuk menyelesaikan kes dengan cepat.
Namun, tidak banyak bukti yang ada.
Tapi kami ada saksi penculikan itu…
adik Elizabeth Smart yang berusia 9 tahun, Mary Katherine.
Saya cuma 9 tahun, saya tak faham apa yang sedang berlaku.
Saya cuma tahu kakak saya hilang dan saya sangat takut.
Kami buat semuanya bersama.
Saya nak jadi macam dia.
Kami bergaduh kerana saya suka sepahkan barang.
Tapi jika ada peluang untuk luangkan masa dengannya,
saya takkan lepaskan.
Mary Katherine mungkin penting dalam usaha mencari Elizabeth.
Sesiapa yang ada memori traumatik akan menghasilkan kesan memori tertentu.
Jadi, kami mahu temu bual dia dalam persekitaran selamat dan terkawal.
Lelaki itu kata, "Diam.
Kalau kau menjerit, aku tembak. Kalau kau tak menjerit, kau selamat."
Kamu pernah dengar suaranya?
Ya.
Boleh beritahu di mana kamu dengar suaranya?
Tak, saya tak ingat.
Mary Katherine mengatakan bahawa dia pernah mendengar suara itu.
Dia tak tahu suara siapa, tapi ia suara yang dia biasa dengar.
Tanggapan pertama melihat keluarga Smart,
mereka nampak seperti keluarga yang bahagia.
Tapi dari segi statistik, selalunya,
pelaku jenayah jenis ini ialah ibu bapa atau ahli keluarga mangsa.
Jadi, kami mula menyiasat mereka dengan teliti.
Kami bawa ahli keluarga Smart masuk.
Kami buat temu bual mendalam.
Ada beberapa perkara timbul yang membuatkan kami curiga.
Saya diberitahu penggera telah ditutup secara tidak sengaja.
Tingkap pula,
ketika saya melihatnya pada pagi pertama,
tiada kesan calar di dinding luar.
Kalau kita pijak kerusi, mesti ada kesan calar.
Saya tak nampak.
Penilaian awal saya mengatakan ini bukan cara penculik masuk.
Mungkin ia dipalsukan.
Ada orang potong kasa dawai, tapi dia tidak masuk melalui tingkap.
Jadi, kami periksa rumah itu.
Kami mencari petunjuk jika ada kejadian buruk menimpa Elizabeth.
Ada mayatkah di rumah itu?
Kami ada anjing pemburu yang bagus.
Nama anjing itu JJ. Kami yakin dengannya.
Anjing itu mengesan bau Elizabeth.
Keluar ke belakang dan memasuki kawasan hutan.
Anjing itu mengikut jejak bau sehingga ke hujung jalan mati
dan bau itu hilang.
Saya buat andaian
bahawa dia mungkin dibawa pergi dengan kenderaan.
Ada petunjuk bahawa ini mungkin angkara orang dalam.
Polis mengesahkan mereka ambil 12 komputer daripada keluarga.
Kami soal polis bertalu-talu.
Keluarganya buat? Polis siasat keluarga itu?
Saya ucapkan terima kasih atas bantuan anda.
Saya amat menghargainya.
Saya tahu ia memerlukan usaha semua pihak untuk mencarinya.
Sangat sukar untuk bayangkan seseorang masuk dan culik dia.
Saya akan buat apa saja agar dia kembali ke pangkuan saya.
Pada mulanya kita dapat rasa kehibaan Ed dan Lois Smart,
tapi kemudian ia berubah.
Orang menonton Ed di televisyen semasa dia bercakap
dan buat kenyataan seperti, "Tiada air mata apabila dia menangis."
Kita tertanya-tanya, benarkah dia beritahu kita semuanya?
Mungkinkah dia terlibat?
Ceritanya agak pelik.
Sebagai wartawan, anda tanya soalan yang baik,
tapi banyak lagi perlu ditanya.
Ceritanya macam tidak benar.
Orang itu seperti tahu susun atur rumah dan tempat untuk mencari Elizabeth.
Mereka jalankan ujian poligraf ke atas ayah Elizabeth.
Kadangkala kanak-kanak dibunuh oleh ibu bapa mereka sendiri.
Ada teori tentang apa yang telah berlaku.
Pertama, Ed bunuh dia dan hapuskan mayatnya.
Saya dapat panggilan daripada isteri saya, Lois, jadi saya pergi ke sana,
dan…
Saya nampak air matanya.
Dia cakap,
"Pihak berkuasa rasa awak tidak bercakap benar
dan awak sorok sesuatu."
Saya begitu marah sehingga saya menggigil,
dan saya tak boleh berhenti menggigil.
Saya tak ada kaitan langsung dalam hal ini.
Ayah saya kata, "Kalau kamu tak bertenang, ayah hantar ke hospital."
Jadi, dia bawa saya ke hospital,
masukkan saya ke wad psikiatri, dan saya menangis sepanjang malam.
Kehilangan anak adalah satu pengalaman yang dahsyat.
Kamu suka, Elizabeth?
Kemudian menjadi suspek…
Saya tak terkata.
Di Utah, polis mencari Elizabeth Smart, 14 tahun,
dan meneruskan tumpuan terhadap ahli keluarganya.
Periksa semua orang. Apa saja yang perlu. Buatlah.
Majalah Newsweek melaporkan
bahawa ayahnya, Ed Smart, telah lulus ujian poligraf,
tapi poligraf abangnya, Tom, tidak memberikan keputusan muktamad.
Saya ada tiga adik-beradik lelaki.
Tom agak sukar untuk dikawal
dan selalu buat masalah.
Dia bermain hap seperti bidadari, dan dia menunggang kuda seperti koboi.
Dia luar biasa.
Adakah ujian poligraf gagal mencurigakan?
Ya, sudah pasti.
Mungkin ada adik-beradik yang tak suka adik-beradiknya.
Jangan salah faham.
- Keluarga ini… - Kami saling menyayangi.
Kami saling menyayangi lebih daripada adik-beradik lain.
Beberapa jurukamera tanya, "Dave, Tom okey?
Dia nampak tak kena. Dia sangat gelisah."
- Kami perlu pergi. - Okey.
- Terima kasih. - Terima kasih. Semoga berjaya.
Saya tarik Tom ke tepi dan kata, "Hei, Tom,
pihak media tertanya-tanya. Abang sembunyikan sesuatu?"
Saya percaya orang ini
bukan orang jahat, dia cuma…
Keluarga kami sudah agak lama rasa,
dan kami pujuk hati selama ini sebab kami rasa ini cuma
orang yang menyukai Elizabeth.
Kita semua ada masalah. Kalau kau…
Sesiapa yang culik, dia…
Hati kami sudah hancur berkecai,
dan kami faham semua orang ada masalah.
Kisah ini sebenarnya kisah yang hebat,
kerana yang paling penting, kisah ini tentang bidadari yang cantik.
Semua orang ada masalah.
Sesiapa yang menonton temu bual itu
akan fikir Tom Smart memang tidak waras,
dan mungkin dia yang culik.
Kami keluar dari temu bual itu,
isteri saya kata, "Awak rosakkan nama keluarga ini."
Salah satu sifat keturunan dalam keluarga ibu, ayah dan kami semua
ialah tingkah laku monomania,
iaitu tingkah laku yang sangat obsesif.
Dalam situasi seperti penculikan,
tak banyak yang boleh dibuat
selain mengkaji setiap sudut, kejiranan dan orang.
Selepas tiga atau empat hari, tanpa tidur…
ia pasti memberi kesan kepada diri.
Saya buat ujian poligraf selepas lima hari setengah.
Saya dah mula berhalusinasi,
tapi tumpuan saya hanyalah untuk mencari Elizabeth
Kami tak tunggu mereka cakap kami lulus ujian itu.
Siapa kisah? Kami tahu kami lulus.
Keluarga akan diteliti sebagai prosedur dalam kes seperti ini,
dan ia sangat sukar bagi mereka.
Tapi alibi mereka telah diperiksa,
dan selepas kami rampas semua komputer serta lihat semua e-mel,
kami tidak jumpa apa-apa yang mencurigakan.
Ia sangat mengejutkan
kerana polis mengambil masa yang amat lama untuk mempercayai keluarga.
Ketika jari dituding kepada kami,
kami nampak penurunan bilangan orang yang membantu kami dalam pencarian.
Bilangannya menjunam.
Saya rasa wartawan tidak menyedari impak yang mereka hasilkan.
Tapi kami tetap teruskan.
Jangan putus asa.
Kami dapat panggilan bahawa ada mayat dijumpai
di Great Salt Lake di tepi Lebuh Raya 80.
Mayat perempuan.
Saya hubungi Ed dan Lois dan kata, "Kami tak tahu lagi,
tapi ini mungkin Elizabeth."
Mayat gadis itu telah dibakar sampai rentung
supaya dia tak boleh dikenal pasti.
Saya cuba menahan diri saya daripada sebarang emosi
sehingga ia disahkan.
Kami dapat menentukan bahawa itu bukan Elizabeth.
Itu mangsa lain yang malang.
Saya rasa sangat lega,
tapi saya asyik berfikir, "Mana dia? Apa jadi kepada dia?"
Saya berhubung setiap hari dengan Ed dan Lois. Mereka kuat.
Keluarga saya pernah mengalami kehilangan dan tragedi,
dan saya dapat memahami apa yang Ed dan Lois sedang lalui.
Pilu melihat mereka menderita.
Elizabeth, kalau kamu dengar, kami sayang kamu.
Kami tak lupa,
semua orang mahu kamu pulang dan kami takkan berhenti.
Tak tahu, itulah yang paling teruk.
Apa yang dia sedang lalui? Bagaimana dia bertahan?
Apa yang saya boleh buat untuk menamatkannya?
HARI KE-9
Adiknya berusia 9 tahun ialah kunci dalam kes ini.
Masa amat penting dan ia makin suntuk.
Ya, tepat sekali.
Pegawai polis tidak mahu saya bercakap dengan sesiapa
kerana ia mungkin mempengaruhi ingatan saya.
Jadi, boleh dikatakan saya di pulau yang sunyi seorang diri.
Saya nak tahu,
jadi saya menyelinap masuk untuk dengar apa-apa berita, tapi…
Orang sisihkan saya.
Saya cuba ingat orang yang menculik Elizabeth.
Saya pernah dengar suara itu, tapi saya tak ingat di mana saya dengar.
Saya mahu bantu dalam apa-apa cara yang boleh.
Saya ditemu bual beberapa kali.
Mereka pernah cuba menghipnosis saya.
Tapi semua orang memberi tekanan.
Tekanan untuk tak bercakap dengan sesiapa. Tekanan untuk ingat semuanya.
Ia keterlaluan untuk budak 9 tahun.
Mary Katherine dalam keadaan yang sukar.
Dia takut, tapi dia yakin dia pernah dengar suara itu.
Jadi, kami minta mereka senaraikan
semua orang yang datang ke rumah baru-baru ini.
Ada ramai orang memasuki rumah awak?
Ada beberapa kontraktor yang datang.
Kami dapati ada beberapa orang yang memerlukan pemeriksaan lanjut.
Contohnya Richard Ricci.
Richard Ricci seorang kontraktor.
Dia bekerja di rumah keluarga Smart dan kami dapat tahu
dia dan Ed Smart ada konflik tentang gaji yang tidak dibayar.
Waran geledah dikeluarkan untuk rumah Richard Ricci
dan beberapa barang kemas Lois Smart ditemukan di rumahnya.
Jadi, dia dibawa ke balai dan disoal siasat.
Bila kali terakhir kamu ada di rumah itu?
April.
Apa yang kamu tahu tentang penculikan itu?
- Saya tak tahu. - Sudahlah.
Mustahil kamu tinggal di sini selama dua setengah minggu
dan tak tahu tentang penculikan itu.
Saya tak main-main. Saya tak tanya kenapa kamu culik.
Saya tanya apa yang kamu tahu daripada berita.
Saya dengar ada orang memasuki rumah itu.
- Okey. - Culik Elizabeth.
- Okey. - Sekarang saya suspek nombor satu.
Berminggu-minggu berlalu tanpa jawapan. Mungkinkah dia tahu di mana Elizabeth?
Lelaki dengan sejarah jenayah
menjadi orang paling mencurigakan dalam kes penculikan Smart.
Richard Ricci penjenayah yang ganas.
Dia tembak rakan sepasukan saya dalam rompakan farmasi.
LELAKI DARI SALT LAKE DALAM ROMPAKAN BERSENJATA
Saya langsung tak tahu bahawa Richard penjenayah.
Dia dicadangkan oleh pusat pekerjaan gereja.
Jadi, saya terkejut.
Jeep Cherokee putih 1990 yang diberi kepada Richard Ricci
oleh Ed Smart untuk kerja tukang
masih dianggap sebagai bukti penting.
Kami dapat tentukan bahawa Jeep itu telah dipandu jauh
pada masa penculikan Elizabeth Smart.
Jaraknya beberapa ratus kilometer.
Jadi, dia memandu jauh pada malam penculikan atau hari esoknya.
Tapi dia tak ada penjelasan untuk memandu sejauh itu.
Mungkinkah Richard bawa dia ke suatu tempat menggunakan kenderaan itu
dan kurung dia sehingga dia tak dapat keluar?
Kami terima laporan bahawa dia dilihat mengeluarkan alat menggali
dari kenderaan pada masa itu.
Dia sembunyikan mayat dengan menanamnya?
Kalau kamu culik dia dan dia terjaga, apa kamu buat?
Aku takkan duduk di sini dan beritahu kau!
Polis kata, "Kami 99.9 peratus pasti kami dah jumpa pelakunya."
Semuanya ada kaitan. Masuk akal.
Tapi ini masalahnya. Saksi tunggal kata bukan dia.
Saya dihalang daripada menonton berita,
tapi satu hari, saya nampak laporan televisyen tentang suspek
dan gambar Richard Ricci muncul.
Lelaki yang polis namakan sebagai suspek…
Dia buat banyak kerja di sekitar rumah.
Dia sangat baik dan…
Saya tahu bukan Richard Ricci yang datang malam itu.
Richard Ricci bukan orang yang culik kakak saya pada Jun 2002.
Mary Katherine sangat yakin penculik itu bukan Richard Ricci.
Tapi pihak berkuasa yakin Ricci ialah suspek utama.
Mary Katherine sedang tidur. Mesti dia masih mamai.
Laporan mengatakan dia tutup mata semasa penculikan.
Mungkin dia tak sedar itu Ricci.
Saya mahu minta Richard dari lubuk hati saya
untuk buktikan dia tak bersalah atau beritahu kami di mana Elizabeth.
Saya…
Keluarga kami menderita,
dan saya mahu tamatkan semua ini.
24 JULAI
7 MINGGU SEJAK PENCULIKAN
Apabila diberitahu tentang Richard Ricci, kami rasa, "Okey, ada kemajuan."
Tanggapan itu hancur berkecai pada 24 Julai.
Ada cubaan pecah masuk di rumah ibu bapa saudara Liz Smart.
Kasa dawai dipotong di tingkap bilik tidur sepupu Elizabeth berusia 18 tahun.
Detektif bekerja lebih masa sejak itu untuk tahu siapa pelakunya dan sebabnya.
Apabila saya pergi ke tempat kejadian, saya dapati
ada dua kerusi di tepi tingkap,
macam yang diletakkan di dinding rumah Elizabeth.
Kebetulan itu tidak masuk akal.
Berapa ramai yang cuba pecah masuk rumah dan culik orang?
Apa kaitannya? Kenapa keluarga kami?
Mungkin ia pelaku yang sama dengan kaedah yang sama,
atau mungkin seseorang yang tahu tentang tempat kejadian
dan kerusi di rumah Elizabeth,
dan melakukannya sebagai usikan atau helah peniru yang kejam.
Kami tak anggap begitu
sebab kerusi di dinding rumah Elizabeth
tidak didedahkan kepada umum.
Jadi, ia bukan satu helah atau ada orang cuba mengusik mereka.
Hakikat bahawa Richard Ricci di penjara apabila ia berlaku,
dan Mary Katherine mengatakan ia bukan Richard Ricci…
Ia buat saya rasa,
saya tak pasti jika orang yang betul ditahan.
Richard Ricci individu yang sangat membingungkan.
Dia ada banyak peluang untuk buktikan diri, tapi dia tak mahu.
Dia tak beritahu ke mana dia memandu sejauh itu.
Kami tak ada bukti sahih bahawa dia penculiknya,
dan kami terdesak untuk mencari Elizabeth.
Jadi, kami panggil dia serta peguamnya dan cakap,
"Kalau kamu beritahu ke mana kamu pergi dan apa kamu buat dengan Jeep itu,
jika ia sesuatu selain pembunuhan atau penculikan,
kami akan beri imuniti daripada pendakwaan."
Nak aku reka cerita?
Tak, janganlah reka cerita.
Jadi, percayalah apa aku cakap.
Ada banyak benda yang tak masuk akal.
Carilah orang yang culik dia!
Jadi, kami panggil untuk tawarkan imuniti.
Dia dan peguamnya sedang mempertimbangkannya
apabila saya terima panggilan dan mereka kata,
"Richard baru dibawa ke hospital UMED.
Dia pengsan dalam sel, dan rasanya dia takkan selamat."
Di Utah, polis kata suspek utama
dalam kes Elizabeth Smart telah meninggal dunia.
Sama ada dia mengalami strok atau aneurisme di dalam sel penjaranya.
Apa rahsia yang dia bawa ke kubur?
Saya rasa bengang.
Suspek utama kami dah mati.
Semua yang dia tahu hilang bersamanya.
Ia meninggalkan kami dalam kebuntuan yang sukar.
Sebagai penguatkuasa undang-undang, kami bina benteng emosi,
dan benteng itu mula terhakis untuk saya.
Saya mula menaruh pelbagai emosi dalam kes Elizabeth.
Panggilan daripada Cory tentang Richard mengalami aneurisme.
Kami sangat terkejut.
Jika dia buat sesuatu kepada Elizabeth, kita mungkin takkan tahu apa-apa.
Saya selalu beritahu Ed dan Lois, "Jangan putus asa."
Tapi dalam hati saya,
saya rasa sangat mustahil
untuk kita dapat penamat menggembirakan dalam kes ini.
Ia seperti pertarungan yang takkan dimenangi,
tapi saya dapat rasa dengan yakin yang Elizabeth masih di luar sana.
Saya ingat saya balik pada hari Ahad dari gereja.
Saya dan Lois duduk dan baca surat yang diterima,
dan kemudian kami tertidur.
Saya bermimpi bahawa Elizabeth kembali dalam hidup kami.
Oh, Tuhan.
Ini dah berakhir.
Dia di sini dan dia okey.
Saya rasa kegembiraan teramat sangat yang membuatkan saya terharu.
Kalaulah saya boleh minta apa saja dalam hidup saya,
saya minta agar Elizabeth pulang.
Jadi, apabila saya terfikir tentang dia
yang sedang melalui apa jua derita yang dia lalui,
saya cekalkan diri dan cakap kami tak boleh berputus asa.
Penduduk di Salt Lake majoritinya Mormon,
tapi ada budaya yang menentang budaya Mormon.
Dulu, kami ada banyak parti tarian secara sembunyi.
Sekitar tahun 2002,
mesti ada parti di rumah seseorang setiap selang hujung minggu.
Sudah tentu ada alkohol. Banyak ganja, teh cendawan.
Asid juga agak bagus dulu.
Ia malam yang biasa,
dan ada tiga orang masuk.
Seorang lelaki dan dua wanita, berpakaian serba putih.
Dua wanita itu memakai skarf muka, jadi hanya mata mereka yang kelihatan.
Wanita muda itu bermata kelabu kebiruan.
Selepas kakak saya diculik, saya sangat takut untuk tidur.
Ayah saya perlu masuk dan selimutkan saya.
Semasa saya menunggu ayah saya, saya akan baca buku
atau memerah otak saya memikirkan siapa yang culik Elizabeth.
Satu malam, empat bulan selepas Elizabeth diculik,
saya membelek buku Rekod Dunia Guinness.
Entah apa sebabnya…
pada saat itu…
namanya muncul dalam kepala saya…
dan saya terus tahu,
dialah yang ada di bilik saya pada Jun 2002.
Itulah lelaki yang culik Elizabeth.
Bukan pelik untuk lihat orang berjubah panjang.
Zaman itu zaman meluahkan diri.
"Masuklah. Apa kau buat?
Apa cerita? Kau nak minum?"
Lelaki itu kata, "Aku boleh minum, tapi wanita tak boleh."
Dia ada aura yang berkuasa, delusi kemegahan.
Saya menoleh ke arah wanita di sebelah kanan saya yang lebih muda,
"Apa kamu buat? Lelaki ini…
Lelaki yang datang dengan kamu ini nampak suka mengawal."
Wanita lebih tua itu kata sesuatu seperti,
"Kau tak boleh bercakap dengan dia."
Dia cakap dengan tegas, dan ketika itulah saya jauhkan diri.
Saya kata, "Oh, Tuhan. Biarkan saja mereka…"
Saya ingat mereka gila.
5 JUN
HARI PERTAMA
Boleh kita mula?
Ya.
Menjelang musim panas 2002, saya berusia 14 tahun.
Saya sangat teruja untuk tamat sekolah menengah rendah.
Apabila difikirkan balik, waktu itu penuh…
Penuh dengan memori menggembirakan.
Malam itu, saya ingat suara seorang lelaki.
"Aku acu pisau pada leher kau. Jangan bising.
Bangun dan ikut aku."
Saya sangat takut.
Dia nak cederakan saya? Dia nak bunuh saya?
Saya harap ibu bapa saya akan bangun, tapi tiada sesiapa datang.
Dia bawa saya ke laman belakang.
Kami berjalan mengikuti denai,
dan saya terfikir, "Dia nak bawa saya ke mana?"
Saya sangat risau jika saya terlepas peluang untuk lari.
Saya tanya jika dia akan rogol dan bunuh saya,
sebab saya fikir itulah yang dia akan buat.
Kalau begitu,
saya nak dia buat dekat dengan rumah agar ibu bapa saya boleh cari saya.
Dia senyum dengan mengerikan,
dan pandang saya lalu kata, "Aku takkan rogol dan bunuh kau sekarang."
Kemudian kami sampai di barisan-barisan pokok…
dan ada seorang wanita yang keluar dari khemah.
Lelaki itu menjerit nama Hephzibah,
kemudian wanita itu datang dan peluk saya.
Saya tak pernah lihat sesiapa seperti dia.
Dia pakai tunik yang panjang dan hiasan kepala.
Dia tanggalkan kasut saya,
kemudian dia mula membasuh kaki saya.
Selepas itu dia mula tanggalkan baju tidur saya.
Saya ingat saya cepat-cepat memegang butang,
dan dia kata, "Kalau tak boleh, aku minta lelaki itu masuk
dan dia akan koyakkan pakaian kau."
Dia beri saya jubah, sama seperti yang dia pakai.
Dia ambil baju tidur dan seluar dalam saya,
bangun dan keluar dari khemah.
Saya ingat saya rasa…
seperti ajal saya semakin hampir.
Saya menangis.
Saya sangat takut.
Inilah kata-katanya.
Dia kata, "Dengan ini aku jadikan kau isteriku
di hadapan Tuhan dan malaikat-Nya sebagai saksi."
Saya jerit, "Tidak."
Dia pandang saya dan kata,
"Kalau kau menjerit macam itu lagi, aku akan bunuh kau.
Kalau nak aku tolong, aku boleh tutup mulut kau dengan pelekat."
Saya cuba jelaskan kepada dia bahawa ini salah.
Dia tak boleh culik saya dan kahwini saya.
Ia tak sah. Saya baru berusia 14 tahun.
Jawapannya sama untuk segalanya,
"Kini masa untuk sempurnakan perkahwinan kita."
Saya terfikir, jika saya boleh mengelak cukup lama,
seseorang akan selamatkan saya.
Tapi dia tolak saya ke tanah.
Saya jalani hidup dengan sangat lurus.
Saya fikir jika saya berguling dan meniarap,
dia takkan dapat rogol saya.
Tak kisahlah apa yang saya buat.
Akhirnya, dia rogol saya.
Saya masih ingat saya dalam kesakitan.
Saya merayu agar dia berhenti.
Apabila dia selesai,
dia bangun dan tersenyum, seperti ia cuma hal kecil,
dan dia keluar dari khemah.
Saya dibiar terbaring di tanah.
Saya…
Saya cuma ingat saya rasa sangat sakit.
Saya lihat ke bawah dan nampak darah mengalir di paha.
Kemudian, saya tak sedarkan diri.
Perkara seterusnya yang saya ingat, saya boleh rasa sesuatu di buku lali saya.
Saya merayu kepada dia ketika itu untuk tidak merantai saya,
dan janji saya takkan lari.
Dia kata, "Aku tahu kau takkan lari,
aku nak halang kau daripada godaan."
Lelaki yang culik saya, rupa dia macam Rasputin.
Dia kata namanya Emmanuel David Isaiah.
Wanita itu pula bernama Hephzibah Eladah Isaiah.
Dia ada kitab suci mereka sendiri.
KITAB EMMANUEL DAVID ISAIAH
Dia cakap Tuhan arahkan mereka untuk menculik tujuh gadis muda.
Saya yang pertama.
Dia kata adik saya mungkin akan jadi salah seorang daripada isterinya.
Atau sepupu saya, Olivia.
Saya sangat gerun.
Saya tertanya-tanya jika keluarga saya dah bangun.
Jika mereka tahu saya sudah tiada.
Budak-budak lain dalam kelas saya sudah tamat sekolah?
Saya dibesarkan dalam keluarga yang sangat taat.
Saya tak tahu berapa kali saya diajar, "Jangan berasmara sebelum berkahwin."
Tapi tiada sesiapa terangkan kepada saya tentang perbezaan antara
seks yang dipersetujui, hubungan intim dan rogol.
Saya rasa sangat malu.
Saya rasa saya keji.
Saya fikir jika keluarga saya tahu apa yang terjadi,
mereka masih mahu saya?
Mungkin lebih baik jika tiada sesiapa jumpa saya.
Pihak berkuasa melancarkan pencarian.
Ribuan sukarelawan membantu mencari gadis muda itu.
Debbie Norris mengatur…
Lama-kelamaan, Emmanuel bawa balik artikel akhbar atau poster orang hilang.
Saya ingat dia kata,
"Satu Salt Lake sedang cari kau.
Setiap tingkap di Salt Lake ada gambar muka kau.
Tapi mereka takkan jumpa kau sebab kau ada dengan aku."
Tapi satu hari, saya tiba-tiba dengar nama saya dari jauh.
Elizabeth!
Sayup saja, tapi saya masih boleh dengar.
Emanuel bawa saya masuk ke dalam khemah dan keluarkan pisaunya.
"Kalau sesiapa datang ke sini,
aku akan guna pisau ini untuk bunuh mereka dan ia salah kau."
Saya hanya dengar beberapa kali.
Kemudian ia hilang dan saya tak dengar lagi.
Saya selalu terbangun dan melihat dia rogol saya.
Saya tak pernah pegang tangan budak lelaki.
Sekarang saya dirogol setiap hari, beberapa kali sehari.
Selepas itu, dia berdoa selama 45 minit.
Dia gunakan Tuhan untuk mewajarkan perbuatannya.
Tapi lebih daripada segalanya, dia suka kuasa.
Dia suka mengawal keadaan.
Setiap hari, dia akan memalukan saya.
Wanita itu, Hephzibah, menggalakkan dia.
Semasa dia bawa saya ke mata air untuk mengambil air,
dia akan pegang kabel sambil berjalan seperti saya anjing.
Saya dipaksa minum banyak bir sehingga saya muntah.
Dia tinggalkan saya meniarap dalam muntah saya sendiri.
Dia selalu ugut saya,
jika saya tak buat apa yang dia mahu saya buat,
saya akan dibunuh.
Jika dia tak bunuh saya, dia akan bunuh keluarga saya.
Saya selalu tertanya-tanya apa keluarga saya sedang buat.
Saya boleh bayangkan ibu saya memandu di kawasan ini,
mencari saya dalam kereta station wagon emasnya.
Selamat pagi, Edward.
Apabila teringat ayah saya, dia selalu ada…
Entahlah, matanya berkilau.
Ia buat saya rasa seperti saya lebih istimewa.
Saya cuba ingat segalanya.
Cuba mengabadikan ingatan mereka dalam fikiran saya.
Saya tahu saya perlu bertahan demi mereka.
5 JUN
12 OKTOBER
4 BULAN SEJAK PENCULIKAN
Saya dan Lois keluar pada satu malam.
Apabila kami pulang,
Mary Katherine kata, "Saya rasa saya tahu siapa orangnya."
Dia kata, "Emmanuel yang datang."
Saya kata, "Emmanuel?"
Ed telefon saya.
"Abang takkan percaya. Mary Katherine dah tahu."
Emmanuel.
Saya kata, "Okey. Siapa Emanuel?"
Kamu kata kamu jumpa dia di jalan. Kamu tahu jalan yang mana?
Di pusat bandar. Ramai gelandangan pergi ke kawasan itu.
Tahun sebelumnya, Lois bawa budak-budak itu ke pusat bandar.
Mereka nampak seorang gelandangan
yang berkeliaran dan berdakwah.
Jadi, bila lagi kamu nampak lelaki ini?
Semasa dia datang ke rumah kami.
Lois cakap, "Kalau awak perlukan kerja, ini kad suami saya."
Orang ini tolong saya buat kerja di rumah.
Saya fikir, sekarang semuanya masuk akal.
Sejujurnya, ia menggembirakan. Kami ada maklumat.
Emanuel lelaki yang ada di bilik tidur kamu?
Saya tak pasti. Mungkin.
Kamu tak pasti, tapi mungkin?
Mary Katherine ditemu bual semula.
Tapi ingatan dia tentang Emmanuel sebagai penculik itu
tidak begitu dipercayai oleh para penyiasat.
Ia berdasarkan pengenalan suara yang boleh dijadikan bukti,
tapi ia tak dianggap bukti kukuh.
Lagipun, masa Emmanuel dengan keluarga itu cuma beberapa jam,
berbulan-bulan sebelum itu.
Jadi, ada spekulasi bahawa ingatannya mungkin tak tepat.
Kami tak pasti siapa Mary Katherine nampak atau jika dia tahu siapa dia nampak.
Bapanya ada idea baharu
atau berita tergempar tentang kes ini, tapi sebenarnya tidak.
Tolonglah, apa lagi yang awak perlukan?
Ada budak di dalam bilik yang sama
melihat kakaknya diculik,
yang muncul dan kata, "Saya rasa inilah orangnya."
Saya meraguinya.
Emanuel tak muncul dalam senarai orang yang kami siasat.
Dia di sana selama tiga jam pada satu hari dan tak kembali untuk dibayar.
Tapi kami mula buat siasatan susulan.
Apa saja yang akan bawa kami kepada Elizabeth.
Polis bawa pelukis lakaran,
dan kami bincangkan tentang rupa lelaki itu.
Dia melakar sambil kami berbual.
Saya sangat berharap apabila gambar itu dikeluarkan,
kami dapat cari Emanuel.
Amat penting untuk salurkan maklumat ini kepada orang ramai.
Ya, kita ada kemajuan.
Mari cari individu ini.
Polis kata, "Tidak.
Tak boleh sebarkan gambar ini."
Pada pendapat kami, jika ia didedahkan,
pelakunya mungkin takut dan lari.
Tapi sekarang kami ada nama, dan kami ada lakaran wajahnya.
Dia sederhana tinggi, kurus, berambut hitam, bercukur bersih.
NOVEMBER
OKTOBER
SEPTEMBER
OGOS
Emmanuel dan Hephzibah bergaduh besar.
Hephzibah marah sebab Emmanuel ke Salt Lake dan makan macam-macam,
tapi kami terperap dalam kelaparan kerana bersembunyi di gunung.
Akhirnya, keputusan dibuat bahawa semua orang akan ke Salt Lake.
Ini peluang untuk orang cam saya. Mungkin saya akan terlepas.
Kami mula turun dan saya nampak orang.
Inikah peluang untuk diselamatkan?
Tapi jika saya di gunung,
dan saya lihat tiga orang yang nampak sangat pelik…
saya rasa saya takkan berhenti untuk tegur mereka.
Saya ada terfikir untuk menjerit meminta bantuan.
Tapi saya 14 tahun.
Berbulan-bulan saya didera dengan dahsyat.
Apabila saya ingkar, saya dirogol. Makanan tidak diberikan kepada saya.
Kalau saya mahu cuba bebaskan diri, saya perlu pasti ia akan berjaya.
Akhirnya kami pun turun dari gunung.
Saya tahu lokasi kami ketika itu.
Saya dah biasa dengan semua tempat ini.
Saya tahu masa yang diperlukan untuk saya balik ke rumah.
Saya boleh berjalan atau lari.
Tapi sudah lama saya berjauhan.
Ia seperti melihat segalanya melalui tubuh yang berbeza.
Seperti berada di alam semesta lain.
Saya berjalan melalui tempat yang sepatutnya sangat selamat…
tapi kini ia penuh dengan bahaya.
Kami pergi ke Perpustakaan Salt Lake untuk tengok peta.
Tiba-tiba, seorang lelaki mendekati kami.
"Saya detektif homisid, dan saya perlu tanya beberapa soalan.
Saya cuma perlu pastikan gadis ini bukan gadis yang kami cari.
Boleh tengok mukanya?"
Dia kata, "Maaf, tapi tidak.
Ia bertentangan dengan kepercayaan dan agama kami.
Orang yang boleh lihat wajahnya hanyalah bakal suaminya
dan saya, ayahnya."
Saya nak menjerit.
Tapi Hephzibah pegang kaki saya.
Akhirnya, detektif itu…
Dia percaya.
Saya tak rasa selamat untuk minta bantuan.
Lalu talian hayat itu hilang.
Selepas konfrontasi dengan detektif homisid itu,
Emmanuel bergegas bawa saya kembali ke pergunungan.
Dia sangat gelisah.
Dia buat keputusan. Kami perlu tinggalkan Salt Lake City.
Ketika kami berpindah dari Salt Lake, saya teringat adik saya.
Apa dia buat? Di mana dia? Dia masih tidur di katil kami?
Saya mungkin takkan jumpa keluarga saya lagi.
Saya mungkin takkan kembali ke sini lagi. Saya mungkin takkan…
Saya mungkin takkan selamat.
Saya cuma nak beritahu mereka,
"Saya masih hidup. Jangan berhenti cari saya."
OKTOBER
NOVEMBER
DISEMBER
Mak dan ayah sangat baik kepada kami.
Sangat memahami dan bertimbang rasa.
Krismas 2002,
semua orang cuba untuk bertabah.
Mak saya cuba yang terbaik untuk memastikan semuanya normal.
Tapi saya pasti, kami takkan jumpa Elizabeth lagi.
Sudah hampir enam bulan sejak Elizabeth Smart, 14 tahun,
hilang dari rumahnya di Salt Lake City, Utah.
Saya ingat satu hari saya di gereja dan saya terdengar seseorang kata,
"Awak percaya si Ed Smart itu?
Dia fikir anaknya masih hidup."
Ada anggapan siasatan ini terhenti atau sudah dihentikan.
Tak, ia tak terhenti. Ia tak dihentikan.
Pada penghujung tahun 2002,
saya ditawarkan jawatan sebagai ketua polis di Ketchum, Idaho.
Saya beritahu Ed dan Lois, saya tak mahu tinggalkan kes ini.
Di Idaho, saya pulang dari kerja, hidupkan komputer saya
dan saya akan meneliti petunjuk yang ada,
dan berharap saya jumpa sesuatu yang kami terlepas.
Saya jadi taasub.
Saya dihantuinya.
Saya takut kalau saya mati dengan misteri ini menghantui saya.
Mujurlah keluarga ini buat apa saja yang termampu
untuk mencari Elizabeth.
Dengan kematian Richard Ricci, siasatan penculikan Elizabeth Smart
nampaknya telah terhenti.
Polis menghabiskan beribu-ribu jam untuk mencari Elizabeth,
mungkin lebih daripada apa-apa kes dalam sejarah Utah.
Saya rasa mereka percaya mereka jumpa pelakunya,
Richard Ricci.
Kami semua rasa macam mahu melompat dan menjerit,
"Bagaimana dengan Emmanuel?"
Kita dah dengar orang yang ada di dalam bilik itu,
dia kata, "Bukan Richard Ricci.
Emmanuel orangnya."
Kami nak cari orang ini.
Selepas lapan bulan, kami ikut saja kata polis,
walaupun ada banyak perkara yang boleh menyebabkan kami marah.
Tapi kami takkan serahkan saja kepada pihak berkuasa.
Ini petunjuk paling penting.
Kini ada berita tergempar dalam kes penculikan Elizabeth Smart.
Saya yakin dalam hati saya, saya yakin ada seseorang di luar sana
yang tahu sesuatu tentang ini.
Jadi, kami dedahkan lakaran itu.
Sudah tentu ia menarik minat.
Kami hanya perlukan seseorang yang memiliki maklumat
untuk menamatkan segalanya.
Beberapa hari selepas sidang akhbar,
saya terima panggilan daripada lelaki yang kata dia mungkin kenal Emmanuel.
Dia baca dalam Deseret News, dia nampak lakaran itu.
Dia kata dia seram sejuk.
Dia fikir ada kemungkinan itu abang iparnya.
Sebenarnya, saya terkejut kalau dia ada kaitan dengannya.
Tapi dia agak gila,
jadi ada kemungkinannya.
Saya tahu dia ada teepee yang dia dirikan di pergunungan.
Tapi dia tak beritahu tempatnya kepada mana-mana ahli keluarga.
Baiklah.
Kalau betul dia ada kaitan dengannya,
kemungkinan besar remaja itu masih hidup.
Wah.
Gila.
Kami fikir, inilah suspek utama dan kami perlu cari keparat ini.
Semua yang dia cakap benar-benar sepadan.
Tom suruh mereka hantar gambar.
Itu Emmanuel.
Brian David Mitchell.
Telefon berbunyi.
Saya terus periksa Brian David Mitchell di komputer
dan mendapati yang peliknya,
dia ditangkap kerana mencuri bir dari kedai Albertsons.
Jadi, mujurlah mereka ambil gambar Polaroid
semasa dia ditahan kerana mencuri.
Dia berpakaian seperti pendakwah tegar yang berpindah-randah.
Dia pakai jubah panjang dan janggutnya panjang.
Apa yang menarik tentang gambar itu ialah
dia telah ditahan dalam tempoh Elizabeth diculik.
Jadi, polis tangkap dia dan mereka lepaskan dia.
Ia sangat mengecewakan.
Apabila saya lihat gambarnya, saya sedar, saya kenal dia.
Dah banyak kali saya jumpa dia meminta sedekah.
Ada seorang wanita bersamanya yang selalunya memegang anak patung,
dan ia sangat aneh.
Jadi, saya buat risalah yang boleh diedarkan di sekitar bandar.
Ada tiga atau empat gambar dia, "Dikehendaki untuk soal siasat."
Tiba-tiba, keluarga kami bersemangat.
Kami bergegas cuba mencari lelaki ini.
Petunjuk mula masuk dan kami dapat mengesan pergerakan Brian
dalam dua tahun terakhir hidupnya.
Dia berkahwin dengan seorang wanita bernama Wanda Barzee.
Mereka banyak mengembara bersama di sekitar Amerika Syarikat,
berdakwah tentang kitab mengikut tafsiran mereka.
Dia percaya dirinya nabi Tuhan.
Beberapa tahun ini, dia nampaknya berubah menjadi ganas.
Bekas isteri Brian Mitchell telefon.
Dua jam kami duduk dan bercakap tentang Brian.
Kami dapat tahu dia individu yang berbahaya.
Bekas isterinya takut tikus,
jadi Brian bunuh banyak tikus dan letak di dapur gas.
Apabila dia buka dapur, dia nampak tikus mati.
Ada dakwaan lampau bahawa dia mendera kanak-kanak secara seksual.
Saya sedih memikirkan apa yang Elizabeth mungkin lalui.
Kami ada satu matlamat saja,
cari Elizabeth dan bawa Elizabeth pulang.
Kami nak cari dia. Tiada belas kasihan.
Kami akan cari lelaki ini.
Kami mula edarkan risalah ini,
dan salah seorang anak saya kata kawannya pernah lihat orang yang berpurdah
di tempat bernama Souper Salad.
Jadi, kami ke sana dan bercakap dengan salah seorang pelayan.
"Kami rasa ini mungkin orang yang culik Elizabeth."
Dia kata, "Ya, orang Jesus.
Mereka pernah datang, ada tiga orang.
Seorang daripadanya budak perempuan."
Mereka pastikan dia berpurdah,
tapi untuk makan, ia perlu dibuka sedikit.
Dia kata, "Tom, saya rasa itu Elizabeth."
Selepas mendengarnya, saya rasa nak pitam.
Saya jatuh melutut. Saya kata, "Dia masih hidup."
Orang awam ialah sumber terbaik.
Ada ramai orang yang nampak dia.
Kami jumpa parti yang mereka hadiri.
Saya seram sejuk memikirkannya,
tapi kita takkan sangka ada penculikan.
Saya rasa macam orang bodoh. Macam saya buta.
Sinar di penghujung semakin hampir.
Dia di luar sana dan dia masih hidup.
Tapi tiada laporan sahih tentang Brian sejak Oktober.
MAC 2003
9 BULAN SEJAK PENCULIKAN
Mereka dah pilih tempat di luar San Diego bernama Lakeside.
Lama juga saya ditahan di kem ini.
Rogol memang menyeksakan.
Tapi kadangkala saya fikir, mendengar dia cakap lebih menyeksakan.
Dia bercakap tanpa henti tentang betapa istimewanya dia,
tentang betapa sukarnya semua ini,
tentang betapa salahnya perbuatan ini dalam situasi lain
dan dia tak mahu melakukannya,
tapi dia terpaksa kerana ini perintah Tuhan.
Satu malam, dia mula bercakap tentang tempat yang mereka akan pergi.
Bandar seperti New York, Boston, jauh dari barat.
Saya ingat duduk di sana
sambil mendengar mereka bercakap dan saya fikir,
jika kami pergi ke bandar besar lain,
saya rasa saya takkan dijumpai.
Jadi, saya mencelah.
"Saya dapat rasa sesuatu.
Saya rasa, kita mungkin
sepatutnya kembali ke Salt Lake.
Saya tahu Tuhan takkan cakap dengan saya,
tapi saya tahu jika awak tanya Tuhan,
Dia akan sahkan sama ada itu jalan yang betul atau tidak
kerana awak benar-benar hamba-Nya, dan awak benar-benar nabi-Nya."
Dia pandang saya dan kata, "Baguslah.
Tuhan akhirnya buat kau faham.
Selepas kau dah sedar betapa hinanya kau,
kita patut kembali ke Salt Lake."
12 MAC
Jika anda boleh bantu kami cari Brian David Mitchell,
sila hubungi kami sekarang di 1-800-CRIME-TV.
Kami turun dari bas di Sandy yang terletak di selatan Salt Lake.
Saya menyamar,
dan Emanuel kata dia akan bawa saya kembali ke gunung.
Saya takkan dibenarkan turun semula.
911.
Saya perlu telefon siapa kalau saya rasa saya nampak Emmanuel?
Pada tahun 2003, saya sarjan peronda untuk Jabatan Polis Sandy City.
Saya dengar siaran penghantar bahawa ada orang telefon
kerana mungkin ternampak Elizabeth Smart
dengan tiga orang di Jalan State.
Kami terima banyak panggilan sepanjang beberapa bulan
dan semuanya palsu.
Sejujurnya, saya teragak-agak untuk percaya itu benar-benar dia.
Kami berjalan di laluan jalan kaki.
Ada kereta polis berhenti di sebelah kami.
Kemudian, ada kereta polis lain muncul.
Pegawai mula menyoal penculik saya.
Ketiga-tiga orang kata mereka tiada pengenalan diri.
Mereka utusan Tuhan.
Gadis itu ketara sedang menyamar. Dia pakai rambut palsu yang teruk.
Jawapan dia tak masuk akal. Boleh nampak dia sangat gementar.
Jadi, kami bawa wanita muda itu ke sini,
memisahkan semua orang mungkin 9 meter dari satu sama lain.
Pegawai ini menyoal berulang kali.
"Ada seorang gadis. Dia dah lama hilang.
Keluarganya tak putus asa. Kamu tak nak balik?"
Mestilah saya nak balik.
Tapi penculik saya ada di situ.
Saya sangat takut.
Saya perlukan jawapan paling selamat yang saya boleh beri.
Saya kata, "Demi negara ini,
dan keluarga kamu, beritahu saya kamu Elizabeth."
Dia pandang saya dan kata, "Tuan hamba kata."
Tak pernah saya dengar begitu.
Tapi saya kata, "Saya anggap itu ya."
Kami tempatkan dia di belakang kereta polis Pegawai Jones.
Pada masa itu, dia mula menangis.
Saya dapat panggilan, "Datang secepat mungkin.
Jangan berhenti, jangan buat apa-apa. Terus datang ke sini."
Akhirnya saya sampai.
Saya berjalan melalui pintu,
dan ada barisan pegawai berdiri tegak.
Ketika saya melepasi mereka, mereka semua kata,
"Semoga dirahmati, Encik Smart. Kami harap semuanya lancar,"
dan semua komen seperti ini.
Jadi, saya sampai ke hujung dan belok, lalu saya nampak Cordon Parks.
Cordon kata kepada saya,
"Ed, kami yakin kami dah jumpa Elizabeth".
Hati saya tak terkawal.
Kami buka pintu kuning ini…
dan ada seorang wanita muda di sofa.
Bukan wanita muda yang tinggalkan saya sembilan bulan lalu.
Dia gadis muda dulu,
dan kini ada wanita muda di depan saya.
Mukanya ada selaran matahari, bengkak,
rambutnya pula diikat tocang.
Fikiran saya sangat bercelaru.
Saya tanya, "Elizabeth, betulkah itu kamu?"
Kemudian dia jawab, "Ya, ayah."
Saya terus memeluk keajaiban saya itu.
Saya lambat menjawab kerana saya fikir saya akan dimarah.
Tapi akhirnya, ayah saya ada, dan dia akan lindungi saya.
Tak kira apa yang berlaku, dia takkan tinggalkan saya.
Semuanya akan okey.
Saya ingat saya dibawa keluar dari sekolah.
Abang sulung saya, Charles, beritahu saya, mereka mungkin dah jumpa Elizabeth.
Ada suasana yang penuh semangat serta kegembiraan.
Ketakjuban bahawa dia ada dengan kami.
Saya ingat saya sangat gembira untuk jumpa adik-beradik saya.
Ibu saya pegang wajah saya, dan kami semua menangis.
Saya nak menjerit kuat-kuat.
Saya bersyukur tak terhingga pada masa itu
apabila dengar dia dijumpai.
Ia sudah berakhir.
Bertemu keluarga saya lagi…
ia mengingatkan saya bahawa segalanya yang berlaku
tidak akan merampas nilai atau maruah saya.
Raksasa itu takkan dapat merampasnya.
Keajaiban Utah. Elizabeth Smart selamat selepas sembilan bulan.
Elizabeth Smart, 15 tahun, dijumpai hari ini.
280 hari selepas dia diculik.
- Mati hidup semula. - Cerita yang tidak diduga.
Ramai orang di seluruh negara menangis.
Semangat membara di Salt Lake City.
Ia benar.
Semua orang bantu dan berdoa.
Kami bersyukur kepada Tuhan untuk semua pencari, untuk semua orang.
Dalam sejarah dunia,
tiada budak yang didoakan sebanyak Elizabeth Smart.
Terima kasih kerana memakbulkan doa itu.
Terima kasih.
Mary Katherine wira kita.
Saya cuma ingat saya sangat seronok untuk pulang.
Saya terjaga beberapa kali malam itu,
dan ibu bapa saya berdiri mengawasi saya
untuk memastikan saya selamat.
Telefon berbunyi. Seorang detektif kata, "Cory, mereka jumpa dia."
Saya rasa lega yang tak terkata.
Saya tumpang kenderaan kru CBS News ke kem itu.
Saya berdiri di tepinya dan saya rasa terkilan.
Saya rasa kami kecewakan dia kerana tidak menjumpai dia lebih awal
dan selamatkan dia daripada derita itu.
Sebagai penguatkuasa undang-undang, kami perlu akui kami tak ada jawapannya
dan kami tak boleh berpura-pura.
Mujurlah keluarganya menentang cadangan daripada jabatan polis
dan mendedahkan lakaran itu.
Kes ini melibatkan orang paling pelik yang saya pernah jumpa.
Saya tak menipu. Saya dah cakap…
Jadi, cakaplah. Bagaimana Elizabeth ada dengan kamu?
Cakap dengan jujur.
Dengan kuasa Tuhan, dia dihantar kepada kami.
Setiap kali dia hampir mengakui melakukan perbuatan jenayah,
dia akan mula berputar-belit.
- Saya hamba Tuhan. - Tidak.
Saya cuma mematuhi perintah yang diberikan.
Dia sangat licik.
Pergi dari sini, Iblis!
Saya bukan Iblis dan saya di sini. Saya Cordon Parks.
Pergi dari sini, Iblis!
Saya mahu penjelasan munasabah…
Pergi dari sini, Iblis!
Brian David Mitchell ialah pedofilia yang dahsyat.
Dia mewajarkan perbuatannya menggunakan nama Tuhan,
dan dia mampu buat apa saja.
Saya rasa dia tak ada penyakit mental.
Tapi dia menggunakan alasan kesihatan mental dan ia berhasil.
Hakim mahkamah daerah menangguhkan perbicaraan berkali-kali.
Seluruh kes ini sangat mengecewakan.
Tapi ia memberi Elizabeth masa.
Masa untuk pulih.
- Helo. - Hai.
Keluarga saya tentunya sangat risau
dan cuba bantu saya mara
serta membaiki kemusnahan dalam hidup saya.
Tapi apabila saya pulang, saya jadi takut dengan lelaki.
Saya takut banyak perkara,
dan saya tak dengar sesiapa bercakap tentang rogol atau didera.
Maksud saya, ia bukannya perbualan biasa,
jadi saya rasa sangat malu tentang apa yang berlaku,
walaupun saya tahu saya tak salah.
Mudah untuk fikir, "Aku patut lari, buat itu dan ini."
Sayang sekali kedua-dua hap kamu tak ada di sini.
Tak apalah.
Berapa kerap kita berkumpul?
Nak saya main hap kecil?
Kakaklah pula main hap kecil. Saya selalu kena main.
- Itu ikan dan kentang goreng? - Ya, itu pun.
Apabila Elizabeth pulang, ia waktu yang menggembirakan,
tapi ia juga sukar untuk cuba kembali ke hidup normal.
Tapi apa itu hidup normal?
Sudah tentu kami buat macam-macam bersama.
Mak saya memainkan peranan penting
untuk bantu saya memahami apa yang berlaku.
Kini, dia mahu melupakan semua yang berlaku.
Satu Krismas lagi, apabila saya dapat beberapa patung haiwan yang cantik,
kakak campak semuanya ke dalam beg.
Ya, tapi jika kamu undurkan masa sikit,
mak tak benarkan kakak buat apa-apa selagi bilik tak kemas.
Kamu tak beri kakak pilihan lain.
Saya rasa perkara yang paling membantu
ialah menghabiskan masa dengan keluarga saya.
Tapi kes ini berlarutan bertahun-tahun lamanya.
Saya rasa sistem tidak menyebelahi saya.
Saya fikir, sudah hampir sedekad ia berterusan. Ia perlu berakhir.
Saya tak peduli.
Saya tak peduli jika perlu ke mahkamah berbulan-bulan.
Jika itu caranya untuk ia berakhir, saya akan buat.
10 NOVEMBER 2010
Elizabeth Smart sendiri memberikan testimoni yang berani dan jelas
tentang pengalaman pahitnya.
Saya tak mahu bersemuka dengan dia.
Tapi saya tahu jika dia dibebaskan,
dia pastinya akan culik gadis lain.
Apabila keputusan akhirnya diumumkan
bahawa dia bersalah…
Saya rasa, "Sudah tiba masanya.
Syukurlah.
Ia sudah selesai, dan saya boleh lupakannya."
Saya gembira untuk berdiri di sini dan memberi harapan kepada mangsa lain.
Kita boleh bersuara, kita akan didengari.
Brian David Mitchell didapati bersalah menculik
dan membawa kanak-kanak merentasi negeri untuk aktiviti seksual.
Dia dijatuhkan hukuman penjara seumur hidup tanpa parol.
Wanda Barzee mengaku bersalah menculik
dan membawa kanak-kanak merentasi negeri untuk aktiviti seksual.
Dia dijatuhkan hukuman penjara 15 tahun.
Dia dibebaskan pada tahun 2018.
Saya selalu duduk dan tertanya-tanya, bagaimana hidup saya jika tak diculik.
Saya impikan menjumpai seseorang yang mencintai saya
dan seseorang yang saya cintai.
Kemudian…
Maksud saya, ia menjadi kenyataan. Saya jumpa seseorang.
Kami berkahwin, dan kami ada keluarga bersama.
Masa berlalu, dan saya mula bercakap tentang apa yang berlaku.
Saya cuma rasa ia perlu ada tujuan.
Ia perlu membawa kebaikan kepada dunia.
Tapi kita semua ada pilihan.
Pilih untuk kekal di katil dan tarik selimut untuk berlindung,
atau kita pilih untuk mara.
Saya boleh cakap tentang perkara yang menyakiti saya
dan perkara yang sukar untuk diatasi.
Saya nak orang yang terselamat tahu mereka tak perlu malu.
Saya nak mereka tahu mereka tak bersendirian,
ada orang lain di dunia ini yang pernah mengalaminya dan akan faham.
Apabila masa berlalu, saya sedar saya lebih kuat daripada sangkaan saya.
Ia ambil masa yang lama.
Ada hari yang baik. Ada hari yang buruk.
Tapi saya dah bina hubungan yang lebih baik dengan diri saya.
Suara hati saya berubah daripada,
"Kau patut buat begini atau begitu,"
kepada, "Kau akan harunginya.
Kau boleh habiskan. Kau kuat. Teruskan.
Kau boleh hadapi semua cabaran yang mendatang."
Yayasan Elizabeth Smart terus berjuang demi perubahan sosial
dan menyokong mangsa dalam usaha menentang keganasan seksual.
Jika anda atau kenalan anda mengalami penderaan seksual,
maklumat dan sumber boleh didapati di www.wannatalkaboutit.com
Terjemahan sari kata oleh Liyana Osman